Thomas Brock

**Thomas Brock**, nado en Worcester, Inglaterra, o 1 de marzo de 1847 e finado en Londres o 22 de agosto de 1922, foi un escultor e medallista inglés, recoñecido pola creación de varias esculturas e monumentos públicos de gran tamaño en Gran Bretaña e noutros países a finais do século XIX e principios do XX. 

A súa obra de máis sona é o monumento á raíña Vitoria fronte ao Palacio de Buckingham, en Londres.

## Traxectoria 
### Primeiros anos e formación 
Brock naceu o 1 de marzo de 1847 en Worcester, onde gañou unha medalla de ouro de escultura en 1869. 

### Carreira artística 
Tivo amizade co pintor e escultor Frederic Leighton, cuxa énfase no realismo e o naturalismo na escultura levou a Brock a formar parte do movemento da Nova Escultura e a desenvolver o seu talento para o retrato simpático e realista. Foi a finalización da estatua do príncipe Alberte, iniciada por Foley para o *Albert Memorial*, o que deu a coñecer a Brock e asegurou a súa posición como escultor establecido.

Brock foi elixido membro asociado da *Royal Academy* en 1883 e converteuse en membro de pleno dereito en 1891.
[miniatura|302x302px|Thomas Brock no seu [estudio, fotografado por Ralph Winwood Robinson en 1889.]]
Ao grupo escultórico de Brock *The Moment of Peril* —actualmente no xardín de *Leighton House*— seguiuno *The Genius of Poetry* ("O xenio da poesía") na fábrica de cervexa *Carlsberg*, de Copenhague. En 1898 expúxose na *Royal Academy* un modelo en xeso de *Eve*, cuxa versión en mármore (1900) se acha na colección da *Tate*, e Brock tamén fundiu algunhas réplicas en bronce máis pequenas e outras obras imaxinativas que marcan a súa evolución. Entre as súas obras de retrato figuran bustos, como os de Frederic Leighton e a raíña Vitoria; estatuas, como as de Richard Owen e Henry Philpott, bispo de Worcester; e monumentos sepulcrais, como o de Frederic Leighton na catedral de San Paulo, de Londres.

En 1901, Brock recibiu a encarga de realizar unha colosal estatua ecuestre de Eduardo, de Woodstock, para a praza da cidade de Leeds. Ese mesmo ano recibiu tamén a que quizais sexa a súa encarga máis importante: o monumento imperial á raíña Vitoria, con múltiples figuras, que se erixiría fronte ao Palacio de Buckingham. segundo a lenda, o rei Xurxo V ficou tan conmovido pola excelencia do monumento que pediu unha espada e nomeou cabaleiro a Brock no acto.

De 1914 a 1919 Brock volveu ocupar o cargo de presidente da Sociedade de Escultores Británicos.

## Escolma de obras 
### Moedas e medallas 

Ficheiro:Queen Victoria proof double sovereign MET DP100383 (cropped).jpg|Anverso dun dobre soberano *Old Head* (1893). Au.
Ficheiro:Queen Victoria's Diamond Jubilee, 1897 MET DP-180-010.jpg|Medalla: Xubileu de Diamante de Vitoria (1897). Au.
Ficheiro:Queen Victoria's Diamond Jubilee, 1897 MET DP-180-011.jpg|Reverso da anterior.
Ficheiro:Queen Victoria's Diamond Jubilee, 1897 MET DP-180-012.jpg|Medalla: Xubileu de Diamante de Vitoria (1897). Ag.
Ficheiro:North West Canada Medal, reverse.png|Medalla: *North West Canada* (1885).

### Escultura pública 
#### 1875-1889 
#### 1890-1899 
### 1900-1909 
#### 1910-1919 
#### Despois de 1920 
### Outras obras 
* Bronce ecuestre *A Moment of Peril* (1880), actualmente na colección do *Tate Britain*.
* Estatua de Thomas Gainsborough na *Royal Academy*, en *Burlington House*, Londres.
* Estatua de bronce de Vitoria, erixida en 1904 en Kanpur e logo trasladada ao museo estatal de Uttar Pradesh, Lucknow. Crese que é un molde do deseño que Brock utilizou para as súas estatuas da raíña en Agra, Hove, Brisbane e Carlise.
* Bustos de Henry W. Longfellow no Sitio Histórico Nacional de Grand-Pré, Nova Scotia.
* Bustos of Joseph Lister, Michael Faraday e Frederic Leighton na colección da Galería Nacional de Retratos de Londres.
* Estatua de mármore en pedestal de Sorabjee Shapurjee Bengallee (1898), en Fort, Bombai.
* Busto de mármore de Cowasjee Jehangir (1915), *Jehangir Public Hall*, India.
* Estatua de George Clarke, primeiro barón Sydenham de Combe, erixida en 1919, na entrada do *Science Institute College*, de Bombai.
* Busto de mármore para a India de Darasha Ruttonjee Chichgur (1903), do que se descoñece a súa localización.
* Estatua sedente en mármore en pedestal de Dinshaw Maneckji Petit, exposta na *Royal Academy* en 1916 e logo erixida preto do *Victoria Terminus* (estación ferroviaria *Chhatrapati Shivaji*), en Bombai.

## Notas 
## Véxase tamén 
### Bibliografía 
* Brock, F. (2012). *Thomas Brock: forgotten sculptor of the Victoria Memorial*.  AuthorHouseUK. ISBN 9781467883344
* Chilvers, I. (2004). *The Oxford Dictionary of Art*. Oxford University Press. ISBN 0-19-860476-9
* Chisholm, H., ed. (1911). "". *Encyclopædia Britannica*. Vol. 4 (11ª ed.). Cambridge University Press. Páxina 623.
* Forrer, L. (1904). "". En *Biographical Dictionary of Medallists*. Vol. 1. Spink & Son, Londres. Páxinas 295-296.
* Sankey, J. A. (2002). ''Thomas Brock and the Critics. An Examination of Brock's Place in the New Sculpture Movement* (Tese de doutoramento). University of Leeds.
* Stocker, M. (2008). "Brock, Sir Thomas". *Oxford Dictionary of National Biography*. Oxford University Press.

### Ligazóns externas 
* Obras de Thomas Brock en *ArtUK.org''